
R E F E R A T    D E    A P R O B A R E

privind aprobarea Regulamentului de organizare și funcționare a Asociației de Dezvoltare Intercomunitară ”Serviciul județean pentru ocrotirea animalelor

 fără stăpân”, a Caietului de sarcini și a tarifului de 
capturare practicat de Asociație

În cadrul ședinței ordinare a Consiliului Local al Municipiului Brad din data de 27 aprilie 2012, s-a adoptat H.C.L. nr. 48 prin care s-a aprobat asocierea Municipiului Brad, prin Consiliul Local al Municipiului Brad, cu Județul Hunedoara, prin Consiliul Județean Hunedoara, precum și cu alte unități administrativ-teritoriale din județ, în vederea constituirii Asociației de Dezvoltare Intercomunitară ,,Serviciul județean pentru ocrotirea animalelor fără stăpân”.

Scopul asociației îl constituie gestionarea, în conformitate cu legislația țării noastre și cu legislația europeană, a tuturor animalelor cu și fără stăpân din județ, prin realizarea unor obiective precum: identificarea, marcarea, vaccinarea și sterilizarea tuturor câinilor, cu și fără stăpân din județ (sterilizarea obligatorie a tuturor câinilor și pisicilor fără stăpân și sterilizarea gratuită, la cerere, a tuturor câinilor cu stăpân din județ),  monitorizarea strictă a tuturor câinilor cu stăpân care nu au fost sterilizați, aplicarea unui regulament strict cu privire la circulația, marcarea și reproducția animalelor cu stăpân, cazarea, hrănirea, îngrijirea, deparazitarea, vaccinarea, sterilizarea și înregistrarea într-o evidență unică a câinilor, eutanasierea animalelor fără stăpân cu boli incurabile dovedite prin examene clinice, de laborator, alte examene de specialitate, aplicarea unui sistem de adopții eficient, aplicarea unui sistem de educație continuă a populației în ceea ce privește gestionarea animalelor în general și  a celor fără stăpân în special, capturarea, transportarea și menținerea în adăposturi a acelor animale care prezintă pericol public prin agresivitate sau boli transmisibile.



Prin adresa nr. 11/03.01.2023, înregistrată la Primăria Municipiului Brad sub nr. 11383/05.01.2023, Asociația de Dezvoltare Intercomunitară ”Serviciul județean pentru ocrotirea animalelor fără stăpân” a comunicat noul Regulament de funcționare al asociației și Caietul de sarcini, în vederea aprobării acestora de către Consiliul Local al Municipiului Brad.


În conformitate cu prevederile art. 129 alin. 2 lit. d și alin.7 lit. s din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare consiliul local exercită atribuții privind gestionarea serviciilor furnizate către cetățeni, în speță, asigură cadrul necesar pentru furnizarea serviciilor de interes local privind alte servicii publice de interes local stabilite prin lege.


Modificarea modului de funcționare a Asociației a survenit ca urmare a controlului Curții de Conturi a României la mai multe unități administrativ – teritoriale, membre ale Asociației. Astfel, Curtea de Conturi a României a stabilit ca măsură modificarea modului de lucru a Serviciului pentru gestionarea animalelor fără stăpân, respectiv a dispus ca Asociația să stabilească o cotizație de membru pentru fiecare unitate administrativ – teritorială din care să-și poată achita taxele către Stat, salariile, contractele cu colaboratorii și investițiile sau reparațiile aduse adăposturilor. Pentru a asigura funcționarea celorlalte servicii, respectiv capturarea câinilor, întreținerea lor în adăposturi se vor stabili tarife întrucât cotizația nu poate constitui prețul contractului de delegare.


Urmare acestor măsuri, Asociația a modificat cuantumul cotizației pentru anul 2023 de la 13 lei/locuitor/an la 11 lei /locuitor/an și a înființat taxa de capturare de 300 lei/câine capturat.


În contextul celor de mai sus, am inițiat prezentul proiect de hotărâre privind aprobarea Regulamentului de organizare și funcționare a Asociației de Dezvoltare Intercomunitară ”Serviciul județean pentru ocrotirea animalelor fără stăpân”, a Caietului de sarcini și a tarifului de capturare practicat de către Asociație și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile Ordonanței de Urgență a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare, ale Hotărârii Guvernului nr. 1059/2013 pentru aprobarea Normelor metodologice de aplicare a Ordonanței de Urgență a Guvernului nr. 155/2001, cu modificările și completările ulterioare, ale Ordonanței Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare, ale Ordonanței Guvernului nr. 21/2002 privind gospodărirea localităţilor urbane şi rurale, cu modificările şi completările ulterioare, ale Legii nr. 205/2004 privind protecția animalelor, cu modificările și completările ulterioare, ale Legii nr. 60/2004 privind ratificarea Convenției Europene pentru protecția animalelor de companie, ale Ordonanței de Urgență nr. 47/2005 privind reglementări de neutralizare a deșeurilor de origine animală, cu modificările și completările ulterioare, ale Ordinului nr. 80/2005 pentru aprobarea Normei sanitare veterinare pentru siguranța animalelor privind stabilirea documentelor și domeniului public și privat de interes local, ale Hotărârii Guvernului nr. 955/2004 pentru aprobarea reglementărilor - cadru de aplicare a O.G. nr. 71/2002, ale Anexei 2, cap. II, pct. 1 din Legea nr. 273/2006 privind finanțele publice locale, cu modificările și completările ulterioareale, ale art. 11 și art. 27 lit. a din Legea nr. 10082016 privind concesiunile de lucrări și concesiunile de servicii, ale art. 31 din Legea nr. 98/2016 privind achizițiile publice, ale Legii nr. 51/2006 a serviciilor comunitare de utilităţi publice, republicată, cu modificările și completările ulterioare, ale art. 89 alin. (1) și alin. (2), art. 90, art. 91, art.129 alin. (1), alin. (2) lit. d, alin. (7) lit. s, art. 140 alin. (1), art. 243 alin. (1) lit. a din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

